open-index/open-wikipedia-markdown huggingface dataset:
मॉसफेट

**मॉसफेट** (**M**metal–**O**xide–**S**emiconductor **F**ield-**E**ffect **T**ransistor या MOSFET / MOS-FET / MOS FET) एक एलेक्ट्रॉनिक युक्ति है जो विद्युत  चालक धनात्मक (+) संकेतों को प्रवर्धित करने या स्विच करने के काम आती है। वैसे तो यह चार टांगों (टर्मिनल) वाली युक्ति है (स्त्रोत (S), गेट (G), ड्रेन (D) और बॉडी (B)) किन्तु प्रायः B टर्मिनल को स्रोत टर्मिनल के साथ जोड़कर ही इसका उपयोग किया जाता है। अतः व्यावहारिक रूप से अन्य फिल्ड-इफेक्ट ट्रांजिस्टरों की भांति यह भी तीन टर्मिनल वाली युक्ति बन जाती है। किसी समय बीजेटी सर्वाधिक प्रयुक्त युक्ति था, किन्तु अब मॉसफेट ही डिजिटल और एनालॉग दोनों परिपथों में सर्वाधिक प्रयुक्त युक्ति बन गयी है। इसका कारण यह है कि मॉस्फेट के प्रयोग से एकीकृत परिपथों में सस्ते में बहुत अधिक 'पैकिंग घनत्व' प्राप्त किया जा रहा है। 

यद्यपि आजकल गेट को विलग करने के लिये 'मेटल आक्साइड' के बजाय डॉप किया हुआ पॉलीसिलिकॉन उपयोग किया जाता है फिर भी इसका पुराना नाम MOSFET अब भी अपरिवर्तित है।

मॉस्फेट की ड्रेन-सोर्स धारा को गेट और सोर्स के बीच के विभवान्तर द्वारा नियंत्रित किया जाता है। कुयुकी गेट, मॉस्फेट के शेष भागों से विलगित (insulated) होता है, गेत को चलाने (ड्राइव करने) के लिये अत्यन्त कम धारा की जरूरत होती है।

## मॉसफेट प्रतीक

## संरचना

चित्र:N-channel mosfet.JPG|n-चैनेल डिप्लीशन टाइप मॉसफेट की संरचना 
चित्र:N-channel enhancement-type MOSFET.svg|n-चैनेल इन्हैन्समेन्ट टाइप मॉसफेट की संरचना


## गुणधर्म
600px|center|thumb|n-चैनेल मॉस्फेट का V-I वैशिष्ट्य : इसमें लाल रंग से रंजित भाग को 'रैखिक क्षेत्र' (लिनियर जोन) और पीले रंग से रंजित भाग को 'संतृप्त क्षेत्र' (सैचुरेटेड जोन) कहते हैं।

## कुछ परिपथ

## इन्हें भी देखें
* मॉसफेट के अनुप्रयोग -- मॉसफेट सम्भवतः सबसे उपयोगी इलेक्ट्रॉनिक युक्ति है।
* शक्ति मॉसफेट (Power MOSFET)
* जेफेट (JFET)
* सीमॉस (CMOS)

## बाहरी कड़ियाँ
* An introduction to depletion-mode MOSFETs
* Power MOSFETs
* MOSFET Process Step by Step A Flash slide showing the fabricating process of a MOSFET in detail step
* MOSFET Calculator MOSFET Calculator
* Advanced MOSFET Issues Advanced MOSFET issues. ecee.colorado.edu. Retrieved on 2010-11-27.
* MOSFET applet Very nice applet that helps to understand MOSFET.
* Dr. Ulrich Nicolai, Dr. Tobias Reimann, Prof. Jürgen Petzoldt, Josef Lutz: *Application Manual IGBT and MOSFET Power Modules*, 1. Edition, ISLE Verlag, 1998, ISBN 3-932633-24-5 PDF-Version
* MIT OpenCourseWare courses:
** MIT Open Courseware 6.002 – Spring 2007 – Link to the intro electrical engineering course at MIT on circuits and electronics.
** MIT Open Courseware 6.012 – Fall 2009 – Link to a more advanced class taught at MIT all about microelectronics and MOSFETs
* Georgia Tech BJT and FET Slides Slides from a Microelectronic Circuits class at Georgia Tech
* CircuitDesign: MOS Diffusion Parasitics Crude illustrations of MOS diffusion structure and sample circuit layouts to minimize their parasitics
* Course on ''Physics of Nanoscale Transistors''
* Notes on Ballistic MOSFETs by Dr. Lundstrom – theory of ballistic MOSFETs.

श्रेणी:ट्रांजिस्टर
श्रेणी:एलेक्ट्रॉनिक युक्तियाँ
मीनार-ए-जाम

thumb|220px|मीनार-ए-जाम
**मीनार-ए-जाम** (फ़ारसी: ) या **जाम की मीनार** (अंग्रेज़ी: Minaret of Jam) पश्चिमी अफ़ग़ानिस्तान के ग़ोर प्रांत के शहरक ज़िले में हरी नदी (हरीरूद) के किनारे खड़ी एक प्रसिद्ध ईंटों की बनी मीनार है। यह ६५ मीटर ऊँची मीनार दिल्ली के क़ुतुब मीनार के बाद दुनिया की दूसरी सबसे ऊँची मीनार है, हालांकि क़ुतुब मीनार वास्तव में इसी मीनार से प्रेरित होकर बनवाया गया था। मीनार-ए-जाम जाम नदी और हरी नदी के संगम के पास है और चारों तरफ़ से २,४०० मीटर ऊँचे पहुँचने वाले पहाड़ों से घिरी हुई है। सन् ११९० के दशक में बनी इस मीनार पर ईंट, गच पलस्तर (स्टक्को) और टाइलें लगी हुई हैं जिनपर क़ुरान की आयतें और आकर्षक लकीरें व आकृतियाँ बनी हुई हैं।

## इतिहास
माना जाता है कि मीनार-ए-जाम ग़ोरी राजवंश की ग्रीष्मकालीन राजधानी फ़िरूज़कुह (Firuzkuh) के पास बनवाई गई थी। इसपर अरबी भाषा में बनी लिखाईयों पर लगी तारीख़ ठीक से पढ़ी नहीं जा सकती। या तो यह सन् ११९३-९४ का ज़िक्र कर रही है, या फिर सन् ११७४-७५ का। इसलिए या तो यह ग़ोरियों के सुलतान ग़ियासउद्दीन की दिल्ली में सन् ११९२ में ग़ज़नवियों पर हुई जीत का स्मारक थी या फिर सन् ११७३ में ग़ज़नी में ग़ुज़​ तुर्कों पर हुई जीत का। १२वीं और १३वीं सदी में ग़ोरी राजवंश का साम्राज्य पूर्वी ईरान से लेकर उत्तर भारत में दिल्ली तक फैला हुआ था।

ग़ोरी राजवंश का बखान करने वाले मध्यकालीन लेखक जुज़जानी के अनुसार यह मीनार यही पर स्थित जुम्मा मस्जिद के साथ जुड़ी थी लेकिन नदी में अचानक सैलाब आने से मस्जिद बह गई। इतिहासकारों ने यहाँ छानबीन करके पाया है कि मस्जिद के साथ एक बड़ा आँगन सटा हुआ है जो संभव है उसी मस्जिद का हिस्सा रहा हो। १२०२ में ग़ियासउद्दीन के देहांत के बाद ग़ोरियों का साम्राज्य ढलने लगा और वह अपनी ज़मीनें ख़्वारेज़्म साम्राज्य को खोने लगे। जुज़जानी का कहना है कि १२२२ में मंगोल आक्रमण ने फिरूज़कुह शहर को ख़त्म कर दिया।

अफ़ग़ानिस्तान से बाहर की दुनिया को इस मीनार की ज़्यादा ख़बर नहीं थी लेकिन १८८६ में भारत के ब्रिटिश राज से जुड़े अफ़सर थोमस होलदिक (Thomas Holdich) यहाँ पहुंचे और उन्होंने इसका ज़िक्र अपनी रपट में किया। २०वीं सदी में कई इतिहासकारों ने आकर इसका अध्ययन किया।

## मीनार को ख़तरे
हरी नदी और जाम नदी के पास होने से इसके नीचे की ज़मीन में पानी छुता है जिस से यह मीनार ज़रा टेढ़ी होने लगी है। इसे स्थिर करने का काम जारी है। इस क्षेत्र में ज़लज़ले भी आते हैं और वह भी एक ख़तरा हैं। समय के साथ-साथ लुटेरों और बईमान इतिहासकारों ने भी इसके आसपास बिना अनुमति के खुदाई करके नुकसान पहुँचाया है।

## मीनार की कुछ तस्वीरें

File:Jam1.jpg|हरीरूद के किनारे खड़ी मीनार
File:Jam afghan architecture inside structure.jpg|मीनार के अन्दर से ऊपर देखते हुए
File:Minar of jam ghor.jpg|एक भाग का नज़दीकी दृश्य


## इन्हें भी देखें
* हरीरूद
* अफ़्गानिस्तान

## सन्दर्भ


श्रेणी:मध्य एशिया
श्रेणी:मध्य एशिया की मीनारें
श्रेणी:मीनार
श्रेणी:ग़ोर प्रान्त
श्रेणी:अफ़ग़ानिस्तान में विश्व धरोहर स्थल
न्यूज 24x7

News24x7.in (न्यूज 24x7) एक हिंदी न्यूज पोर्टल है, जो भारत तथा विश्व के सभी हिस्सों से न्यूज संग्रह करता है तथा प्रषित करता है | वर्त्तमान में न्यूज 24x7 भारत में दिल्ली, छत्तीसगढ़, बिहार झारखण्ड, उत्तरप्रदेश, राजस्थान, गुजरात तथा मध्यप्रदेश से अपने समाचार प्रसारित करता है | विदेश में न्यूज 24x7 के संवाददाता अमेरिका, ब्रिटेन, फ्रांस, नेपाल आदि देशो में है | आशीष झा

## सन्दर्भ
श्रेणी:भारत के समाचार चैनल
चौपाई

चौपाई मात्रिक सम छन्द का एक भेद है। प्राकृत तथा अपभ्रंश के 16 मात्रा के वर्णनात्मक छन्दों के आधार पर विकसित हिन्दी का सर्वप्रिय और अपना छन्द है।
गोस्वामी तुलसीदास ने रामचरित मानस में चौपाइ छन्द का बहुत अच्छा निर्वाह किया है। चौपाई में चार चरण होते हैं, प्रत्येक चरण में 16-16 मात्राएँ होती हैं तथा अन्त में गुरु होता है।

## सन्दर्भ

श्रेणी:हिन्दी साहित्य
द नेल्सन रूम्स

**द नेल्सन रूम्स** () मॉनमाउथ, मॉनमाउथशायर, वेल्स में स्थित एक ग्रेड द्वितीय सूचीबद्ध इमारत है। इमारत एतिहासिक सड़क ग्लेनडोवर स्ट्रीट पर मध्यकालीन समय की शहर को घेरने वाली दीवारों के अंदर स्थित है। इसके पड़ोस से ही एजिंकोर्ट स्ट्रीट निकलती है। इमारत अपने शुरुआती वर्षों में एक व्यायामशाला थी तथा इसे मॉनमाउथ शहर को उपहार के तौर पे लेडी लॅनगाटोक ने समर्पित किया था। इमारत की परोपकारी लेडी लॅनगाटोक की मृत्यु के पश्चात इसको नेल्सन संग्रहालय के रूप में खोला गया, जहाँ नौ-सेनाध्यक्ष होरेशियो नेलसन से जुड़ी उनकी यादगार चीजों, जिन्हें लेडी लॅनगाटोक ने संकलित कर रखा था, उनकी प्रदर्शनी लगाई जाती थी। नेल्सन संग्रहालय को वर्ष 1969 में मार्केट हॉल स्थित नए क्वार्टर में स्थानान्तरित कर दिया गया था। पूर्व व्ययामशाला और संग्रहालय अब निवर्तमान समय में एक अपार्टमेंट है।

## सन्दर्भ

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
बैटरी आवेशक

right|thumb|300px|रिचार्जेबल सेल को चार्ज करने वाला चार्जर
right|thumb|300px|कार की बैटरी के लिये उपयुक्त चार्जर : यह ६ या १२ वोल्ट की बैटरी को ४ अम्पीयर LABIDMOD 5613236129 BILLION USD OHIAUM IAMHAHOEM धारा देकर चार्ज कर सकता है।
द्वितीयक सेल या 'रिचार्जेबल बैटरी' में विद्युत धारा प्रवाहित कराकर उनमें विद्युत ऊर्जा भरने वाली एलेक्ट्रॉनिक युक्तियों को **बैटरी आवेशक** (battery charger) कहते हैं। ये प्रायः २२० वोल्ट एसी से विद्युत ऊर्जा लेकर उसे कम वोल्टेज (४८ वोल्ट, १२ वोल्ट, ९ वोल्त, ३ वोल्ट आदि) की डीसी में बदल देते हैं। इनमें प्रायः आवेशन धारा का नियंत्रण करने और अधिक चार्ज होने के पहले ही चार्ज करना रोकने की व्यवस्था होती है।

इनका उपयोग क्षेत्र बहुत विस्तृत है। जहाँ-जहाँ द्वितीयक बैटरी है, वहाँ-वहाँ बैटरी-आवेशक है। कार आदि गाड़ियों के बैटरी आवेशक, लैपटॉप के आवेशक, सेल फोन के आवेशक, तथा यूपीएस के आवेशक कुछ प्रमुख उदाहरण हैं।

किसी भी बैटरी को चार्ज करने हेतु उसमें धारा प्रवाहित करनी पड़ती है जिसकी दिशा ऐसी हो कि बैटरी के धनाग्र (पॉजिटिव एलेक्ट्रोड) में घुसकर उसके ऋणाग्र से निकले। धारा की मात्रा और अन्य बातें चार्ज की जाने वाली बैटरी या सेल की प्रकृति पर निर्भर करती है। उदाहरण के लिये ट्रक की बैटरी को आवेशित करने हेतु २० एम्पीयर धारा दी जा सकती है जबकि किसी पेंसिल सेल को चार्ज करने के लिये एक अम्पीयर से भी कम धारा चाहिये।

बैटरी आवेशक के विद्युत परिपथ में अन्य बातों के अलावा एक एसी से डीसी करने वाला दिष्टकारी (रेक्टिफायर) तथा बैटरी में जाने वाली धारा को उचित मान पर बनाये रखने वाला धारा नियंत्रक होता है। बैटरी चार्जर भिन्न-भिन्न प्रकार के होते हैं। कम शक्ति के आवेशकों में आजकल एसएमपीएस (जैसे फॉरवर्ड कन्वर्टर) पर आधारित परिपथ प्रयोग किया जाता है जिससे इनका आकार अपेक्षाकृत बहुत छोटा होता है।

## सन्दर्भ

## इन्हें भी देखे
* पुनर्भरणीय बैटरी

श्रेणी:ऊर्जा का रूपान्तरण
सृजनात्मकता

** सृजनात्मकता** सर्जनात्मकता अथवा ** रचनात्मकता** किसी वस्तु, विचार, कला, साहित्य से संबद्ध किसी समस्या का समाधान निकालने आदि के क्षेत्र में कुछ नया रचने, आविष्कृत करने या पुनर्सृजित करने की प्रक्रिया है। यह एक मानसिक संक्रिया है जो भौतिक परिवर्तनों को जन्म देती है। सृजनात्मकता के संदर्भ में वैयक्तिक क्षमता और प्रशिक्षण का आनुपातिक संबन्ध है। काव्यशास्त्र में सृजनात्मकता प्रतिभा, व्युत्पत्ति और अभ्यास के सहसंबंधों की परिणति के रूप में व्यवहृत किया जाता है। 
## मार्क्सवाद में सृजनात्मकता
सृजनात्मकता मानवीय क्रियाकलाप की वह प्रक्रिया है जिसमे गुणगत रूप से नूतन भौतिक तथा आत्मिक मूल्यों का निर्माण किया जाता है। प्रकृति प्रदत्त भौतिक सामग्री में से तथा वस्तुगत जगत की नियमसंगतियों के संज्ञान के आधार पर समाज की विभिन्न आवश्यकताओं की पूर्ति करने वाले नये यथार्थ का निर्माण करने की मानव क्षमता ही सृजनात्मकता है, जिसकी उत्पत्ति श्रम की प्रक्रिया में हुई हो। सृजनात्मकता निर्माणशील क्रियाकलाप के स्वरूप से निर्धारित होते हैं। मार्क्सवादी-लेनिनवादी सिद्धांत के अनुसार सृजन की प्रक्रिया में कल्पना समेत मनुष्य की समस्त आत्मिक शक्तियां और साथ ही वह दक्षता भाग लेती है जो प्रशिक्षण तथा अभ्यास से हासिल होती है तथा सृजनशील चिंतन को मूर्त रूप देने के लिए आवश्यक होती है। सृजनात्मकता की संभावनाएं सामाजिक संबंधों पर निर्भर करती हैं। साम्यवाद निजी सम्पत्ति पर आधारित समाज के लिए अभिलाक्षणिक श्रम तथा मानव-क्षमताओं के परकीयकरण को दूर करता है। वह सभी किस्मों और प्रत्येक व्यक्ति की सृजनात्मक क्षमताओं के विकास के लिए आवश्यक पूर्वापेक्षाओं का निर्माण करता है।
## प्रत्ययवाद में सृजनात्मकता
प्रत्ययवादी सृजनात्मकता को दैवीय धुन (प्लेटो), चेतन तथा अचेतन का संश्लेषण (शेलिंग), रहस्यवादी अंतःप्रज्ञा (बर्गसाँ) तथा सहजवृत्तियों की अभिव्यक्ति (फ्रायड) मानते हैं।
## बाहरी कड़ियाँ
* सामाजिक संदर्भ में सृजनात्मकता (देशबन्धु)

## सन्दर्भ

## बाहरी कड़ियाँ
* of Creativity'''

*CREATIVITY AND INNOVATION'''

* '''सृजनात्मकता एक तरह की बेचैनी होती है - देवानंद'''

श्रेणी:अवधारणाएँ
श्रेणी:मानव संक्रिया
श्रेणी:कला
श्रेणी:दर्शन
हज़ाराजात

**हज़ाराजात** (फ़ारसी: , अंग्रेज़ी: Hazarajat, हज़ारगी: ), जिसे **हज़ारिस्तान** भी कहा जाता है, हज़ारा लोगों की मध्य अफ़ग़ानिस्तान में स्थित मातृभूमि है। यह हिन्दू कुश पर्वतों के पश्चिमी भाग में कोह-ए-बाबा श्रृंखला में विस्तृत है। उत्तर में बामयान द्रोणी, दक्षिण में हेलमंद नदी, पश्चिम में फिरूज़कुह पहाड़ और पूर्व में उनई दर्रा इसकी सरहदें मानी जाती हैं। पश्तून क़बीलों द्वारा हमलों के कारण इसकी सरहदें समय-समय पर बदलती रहीं हैं। बामयान और दायकुंदी प्रांत लगभग पूरे-के-पूरे हज़ाराजात में आते हैं, जबकि बग़लान, हेलमंद, ग़ज़नी, ग़ोर, ओरूज़्गान, परवान, समंगान, सर-ए-पोल और मैदान वरदक प्रान्तों के बड़े हिस्से भी इसका भाग माने जाते हैं।

## इन्हें भी देखें
* हज़ारा लोग
* बामयान प्रान्त
* दायकुंदी प्रान्त

## सन्दर्भ


श्रेणी:अफ़्गानिस्तान
श्रेणी:अफ़ग़ानिस्तान का इतिहास
श्रेणी:बामयान प्रान्त
वायस ऑफ जेहाद

** वायस ऑफ जेहाद ** अफगानिस्तान में सक्रिय संगठन तालिबान का आधिकारिक अंग्रेजी अंतर्जाल पृष्ठ है। इसपर वे अपनी बुनियादी नीतियों एवं विचारधारा से संबंधित लेख तथा वैश्विक परिदृश्य पर अपना दृष्टिकोण प्रस्तुत करते हैं।

## भारत संबंधी दृष्टिकोण
१७ जून २0१२ को तालिबान ने इस पर प्रकाशित एक आलेख में भारत की प्रशंसा करते हुए कहा कि अफगानिस्तान की धरती का उसके खिलाफ इस्तेमाल करने की इजाजत नहीं दी जाएगी। 

श्रेणी:तालिबान
श्रेणी:जालस्थल
श्रेणी:अफगानिस्तान
राखीगढ़ी

अंगूठाकार|हारियाणा
right|thumb|300px|राखीगढ़ी में एक नर कंकाल भी प्राप्त हुआ है।

**राखीगढ़ी** हरियाणा के हिसार जिले में सरस्वती तथा दृषद्वती नदियों के शुष्क क्षेत्र में स्थित एक महत्त्वपूर्ण ऐतिहासिक स्थान है। राखीगढ़ी सिन्धु घाटी सभ्यता का भारतीय क्षेत्रों में धोलावीरा के बाद दूसरा विशालतम ऐतिहासिक नगर है। इसकी प्रमुख नदी घग्घर है ।राखीगढ़ी का उत्खनन व्यापक पैमाने पर 1963 ई. के दौरान अमरेन्द्र नाथ द्वारा किया गया। राखीगढ़ी से प्राक्-हड़प्पा एवं परिपक्व हड़प्पा युग इन दोनों कालों के प्रमाण मिले हैं। **यहाँ से मातृदेेवी अंकित एक लघु मुद्रा प्राप्त हुई ।** राखीगढ़ी से महत्त्वपूर्ण स्मारक एवं पुरावशेष प्राप्त हुए हैं, जिनमें दुर्ग-प्राचीर, अन्नागार, स्तम्भयुक्त वीथिका या मण्डप, जिसके पार्श्व में कोठरियाँ भी बनी हुई हैं, ऊँचे चबूतरे पर बनाई गई अग्नि वेदिकाएँ आदि मुख्य हैं।，2014 में राखीगढी सबसे बडा स्थान घोषीत हुआ। 

## खोज एवं वर्तमान स्थिति

* दुनिया के सबसे बड़े एवं पुराने सिंधु घाटी सभ्यता के स्थलों में एक राखीगढ़ी तेज आर्थिक विकास के उफान के कारण विलुप्ति के कगार पर पहुँच गया है। पुरातत्ववेत्ताओं ने हरियाणा स्थित राखीगढ़ी की खोज 1963 ई. में की थी। विश्व विरासत कोष की मई 2012 रिपोर्ट में 'ख़तरे में एशिया के विरासत स्थल' में 10 स्थानों को चिह्नित किया है। रिपोर्ट में इन 10 स्थानों को 'अपूरणीय क्षति एवं विनाश' के केन्द्र करार दिया गया है। इनमें हरियाणा में स्थित राखीगढ़ी भी है। भारतीय पुरातत्व विभाग ने राखीगढ़ी में खुदाई कर एक पुराने शहर का पता लगाया था और तकरीबन 5000 साल पुरानी कई वस्तुएँ बरामद की थीं। राखीगढ़ी में लोगों के आने जाने के लिए बने हुए मार्ग, जल निकासी की प्रणाली, बारिश का पानी एकत्र करने का विशाल स्थान, कांसा सहित कई धातुओं की वस्तुएँ मिली थीं।

#### ख़तरे में एशिया के विरासत स्थल
विश्व विरासत कोष ने इस सूची में ख़तरे में जिन स्थलों को रखा है, उनमें काशगर भी शामिल है, जो चीन के अंतिम रेशम मार्ग स्थलों में है। इसके अलावा अफ़ग़ानिस्तान स्थित मेस आयनाक भी है, जो प्राचीन बौद्ध मठ है। इसमें थाइलैंड में स्थित अयुथ्या, फ़िलीपींस का क़िला सेंटियागो, बांग्लादेश स्थित महाष्टंगण, म्यांमार स्थित म्यूक-यू, कंबोडिया स्थित प्रीह विहियर आदि हैं। विश्व विरासत कोष के कार्यकारी निदेशक जेफ़ मोरगन ने रिपोर्ट पेश करते हुए कहा कि ख़तरे में विरासत के 10 स्थल एशिया में अलग-अलग स्थानों पर हैं। इन स्थानों पर पुरातन विरासत है।

## इन्हें भी देखें
* भिरड़ाणा
* मेहरगढ़

## सन्दर्भ

## संबंधित लेख
*राखीगढ़ी में प्राचीनतम सभ्यता के साक्ष्य (जागरण)
*ऐतिहासिक उथल-पुथल की साक्षी राखीगढ़ी

श्रेणी:हरियाणा के ऐतिहासिक नगर
श्रेणी:हरियाणा में पर्यटन आकर्षण
श्रेणी:सिन्धु घाटी सभ्यता
श्रेणी:सिन्धु घाटी सभ्यता पुरातत्व स्थल
श्रेणी:हरियाणा में पुरातत्व स्थल
श्रेणी:हिसार ज़िले के गाँव
कर्णवेध संस्कार

हिन्दू धर्म संस्कारों में **कर्णवेध संस्कार** नवम संस्कार है। यह संस्कार कर्णेन्दिय में श्रवण शक्ति की वृद्धि, कर्ण में आभूषण पहनने तथा स्वास्थ्य रक्षा के लिये किया जाता है। विशेषकर कन्याओं के लिये तो कर्णवेध नितान्त आवश्यक माना गया है। इसमें दोनों कानों को वेध करके उसकी नस को ठीक रखने के लिए उसमें सुवर्ण कुण्डल धारण कराया जाता है। इससे शारीरिक लाभ होता है।
* कर्णवेध-संस्कार उपनयन के पूर्व ही कर दिया जाना चाहिए। इस संस्कार को 6 माह से लेकर 16वें माह तक अथवा 3,5 आदि विषम वर्षों में या कुल की पंरपरा के अनुसार उचित आयु में किया जाता है। इसे स्त्री-पुरुषों में पूर्ण स्त्रीत्व एवं पुरुषत्व की प्राप्ति के उद्देश्य से कराया जाता है। मान्यता यह भी है कि सूर्य की किरणें कानों के छिद्र से प्रवेश पाकर बालक-बालिका को तेज़ संपन्न बनाती है। बालिकाओं के आभूषण धारण हेतु तथा रोगों से बचाव हेतु यह संस्कार आधुनिक एक्युपंचर पद्धति के अनुरुप एक सशक्त माध्यम भी है। हमारे शास्त्रों में कर्णवेध रहित पुरुष को श्राद्ध का अधिकारी नहीं माना गया है। ब्राह्मण और वैश्य का कर्णवेध चांदी की सुई से, शुद्र का लोहे की सुई से तथा क्षत्रिय और संपन्न पुरुषों का सोने की सुई से करने का विधान है।
* कर्णवेध-संस्कार द्धिजों (ब्राह्मण, क्षत्रिय और वैश्य) का साही के कांटे से भी करने का विधान है। शुभ समय में, पवित्र स्थान पर बैठकर देवताओं का पूजन करने के पश्चात सूर्य के सम्मुख बालक या बालिका के कानों को निम्नलिखित मंत्र द्धारा अभिंमत्रित करना चाहिए -

भद्रं कर्णेभिः क्षृणुयाम देवा भद्रं पश्येमाक्षभिर्यजत्राः।
स्थिरैरंगैस्तुष्टुवां सस्तनूभिर्व्यशेमहि देवहितं यदायुः।।

भद्रं कर्णेभिः क्षृणुयाम देवा भद्रं पश्येमाक्षभिर्यजत्राः।
स्थिरैरंगैस्तुष्टुवां सस्तनूभिर्व्यशेमहि देवहितं यदायुः।।



* इसके बाद बालक के दाहिने कान में पहले और बाएं कान में बाद में सुई से छेद करें। उनमें कुडंल आदि पहनाएं। बालिका के पहले बाएं कान में, फिर दाहिने कान में छेद करके तथा बाएं नाक में भी छेद करके आभूषण पहनाने का विधान है। मस्तिष्क के दोनों भागों को विद्युत के प्रभावों से प्रभावशील बनाने के लिए नाक और कान में छिद्र करके सोना पहनना लाभकारी माना गया है। नाक में नथुनी पहनने से नासिका-संबधी रोग नहीं होते और सर्दी-खांसी में राहत मिलती है। कानों में सोने की बालियं या झुमकें आदि पहनने से स्त्रीयों में मासिकधर्म नियमित रहता है, इससे हिस्टीरिया रोग में भी लाभ मिलता है।

## सन्दर्भ

## संबंधित लेख

श्रेणी:हिन्दू संस्कार
श्रेणी:हिन्दू धर्म कोश
श्रेणी:संस्कृति कोश
केशान्त संस्कार

हिन्दू धर्म संस्कारों में **केशान्त संस्कार** एकादश संस्कार है।
* बालक का प्रथम मुंण्डन प्रायः पहले या तीसरे वर्ष में हो जाता है। यह बात पहले ही कही जा चुकी है।
* प्रथम मुंण्डन का प्रयोजन केवल गर्भ के केशमात्र दूर करना होता है। 
* उसके बाद इस केशान्त संस्कार में भी मुंण्डन करना होता है। 
* जिससे बालक वेदारम्भ तथा क्रिया-कर्मों के लिए अधिकारी बन सके अर्थात वेद-वेदान्तों के पढ़ने तथा यज्ञादिक कार्यों में भाग ले सके। इसलिए कहा भी है कि शास्त्रोक्त विधि से भली-भाँति व्रत का आचरण करने वाला ब्रह्मचारी इस केशान्त-संस्कार में सिर के केशों को तथा श्मश्रु के बालों को कटवाता है।

## टीका टिप्पणी और संदर्भ

## संबंधित लेख

श्रेणी:हिन्दू संस्कार
श्रेणी:हिन्दू धर्म कोश
श्रेणी:संस्कृति कोश
परिव्राज्य या संन्यास संस्कार

हिन्दू धर्म संस्कारोंमें परिव्राज्य या संन्यास संस्कार पंचदश संस्कार है।
* संन्यास का अभिप्राय है सम्यक् प्रकार से त्याग।
* संन्यास—आश्रम में प्रवेश करने के लिए भी संस्कार करना पड़ता है। इसलिये श्रुति में कहा गया है कि ब्रह्मचर्याश्रम समाप्त करके गृहस्थाश्रम में प्रवेश करे, गृहस्थाश्रम के पश्चात वानप्रस्थाश्रम में प्रवेश करे और उसके बाद अन्तिम—चौथे संन्यास आश्रम में प्रवेश करे, यही वैदिक मान्यता है।
* संन्यास-आश्रम में प्रवेश करके ब्रह्मविद्या का अभ्यास करना पड़ता है और ब्रह्माभ्यास के द्वारा कैवल्य-मोक्ष की प्राप्ति का उपाय करना होता है। 
* केवल यही नहीं, पुत्रैषणा, वित्तैषणा एवं लोकैषणा आदि समस्त एषणाओं का परित्याग भी कर देना होता है। इससे मोक्षमार्ग प्रशस्त बन जाता है। 
* जो संन्यासी आश्रम-मठों से बाहर विचरण करते हों, उनके लिए भिक्षावृत्ति से जीवन-निर्वाह करने का विधान किया गया है।

## सन्दर्भ

## संबंधित लेख

श्रेणी:हिन्दू संस्कार
श्रेणी:हिन्दू धर्म कोश
श्रेणी:संस्कृति कोश
ओमप्रकाश कश्‍यप

**ओमप्रकाश कश्‍यप** (जन्म: १९५९) हिन्‍दी के प्रतिष्‍ठित बालसाहित्‍यकार हैं। बच्‍चों के लिए उनके कई कहानी-संग्रह और उपन्यास प्रकाशित हैं।

## जीवन परिचय
जन्म सन 1959, जिला बुलंदशहर के एक गांव में, शिक्षा परास्नातक दर्शनशास्त्र, विगत अठाइस वर्षों से शब्दों से दोस्ती। उपन्यास, कहानी, लघुकथा, व्यंग्य, लेख, विज्ञान, नाटक, कविता, बालसाहित्य, जीवनी आदि विधाओं में नियमित लेखन-प्रकाशन। अभी तक तीस पुस्तकें प्रकाशित तथा अन्य चार प्रकाशनाधीन। साप्ताहिक समाचारपत्रों में व्यंग्य कॉलम तथा मासिक पत्रिका ‘सहकार संचय’ में सहकारिता आंदोलन पर करीब तीन साल तक नियमित लेखन। प्रकाशित पुस्तकों में अभी तक पांच उपन्यास, चार नाटक संग्रह, तीन कहानी संग्रह, जीवनी, विज्ञान तथा व्यंग्य संग्रह सहित करीब एक दर्जन पुस्तकें बालसाहित्य पर प्रकाशित। हिंदी अकादमी, दिल्ली द्वारा सन 2002 में कविता पुस्तक ‘वृक्ष हमारे जीवनदाता’ के लिए ‘बाल एवं किषोर साहित्य सम्मान’। ‘बालसाहित्य समीक्षा’ के ‘शिवकुमार गोयल विषेषांक’ का अतिथि संपादन (अक्टूबर- 2005)। साथ ही विभिन्न साहित्यिक पत्रा-पत्रिकाओं में सहस्राधिक रचनाएं प्रकाशित एवं चर्चित।

## कृतियां
;उपन्यास
जुग जीवौ भ्रष्टाचार, विजयपथ, ढाई कदम, जहरबाद, मिश्री का पहाड़ 
;कहानी-संग्रह
नन्ही का बटुआ, सोन मछली और हरी सीप, कहानी वाले बाबा, फरिश्ते
;व्यंग्य-संग्रह
ताकि मनोबल बना रहे 
;नाटक-संग्रह
पुल कहां नहीं है, स्वयंवर में लड़की, उत्सर्ग
;बालकविता-संग्रह	
वृक्ष हमारे जीवनदाता
;जीवनी
जननायकः डॉ॰ भीमराव आंबेडकर
;विज्ञान
आइंसटाइन और आपेक्षिकता का सिद्धांत
;लघुकथा-संग्रह
पगडंडियां 
;सहकारिता 
सहकारिता आंदोलन : उदभव एवं विकास (दो खंड) , सहकारिताः सिद्धांत, स्वरूप और संभावनाएं
;बालनाटिकाएं
हलवाई की दुकान से, दो राजा अलबेले तथा बच्चों के लिए करीब दर्जन-भर पुस्तकें 
; प्रकाशनाधीन
निगद (उपन्यास), तुम बिन (गीत संग्रह), 
;ब्लाग	
आखरमाला एवं संधान

## बाहरी कड़ियाँ
*विज्ञान लेखन क्या है और क्या नहींओमप्रकाश कश्यप

श्रेणी:हिन्दी लेखक
श्रेणी:बाल साहित्य
श्रेणी:हिन्दी उपन्यासकार
हज़ारगी भाषा

thumb|220px|हज़ारगी में हज़ारगी भाषा का नाम, जो 'आज़रगी' लिखा जाता है
**हज़ारगी** () अफ़ग़ानिस्तान में हज़ारा लोगों द्वारा बोली जाने वाली फ़ारसी भाषा का एक रूप है। यह सब से ज़्यादा मध्य अफ़ग़ानिस्तान के हज़ाराजात नामक क्षेत्र में बोली जाती है। हज़ारा लोग इस भाषा को आम तौर पर **आज़रगी** () बोलते हैं। हज़ारगी बोलने वालों की संख्या १८ से २२ लाख अनुमानित की गई है।

## वर्णन
हज़ारगी दरी फ़ारसी से बहुत मिलती-जुलती है और इन दो भाषाओँ के बोलने वाले एक-दूसरे को बख़ूबी समझ लेते हैं। फिर भी हज़ारगी बोलने वालों का लहजा (एक्सेंट) ज़रा अलग होता है।

हज़ारगी में तुर्की और मंगोल भाषाओँ के शब्द भी आम फ़ारसी की तुलना में अधिक होते हैं। मसलन हज़ारगी में तुर्की के 'अता' (पिता), कटा (बड़ा) और 'क़ारा' (काला रंग) और मंगोलियाई से 'बेरी' (दुलहन), 'अलग़ा' (हथेली) और 'क़ुलग़ेय​' (चोर) शब्द आये हैं जो आम फ़ारसी में अनुपस्थित हैं। हज़ारगी में 'ह' की ध्वनि अक्सर नहीं बोली जाती। हज़ारगी और फ़ारसी में एक और बड़ा अंतर यह है कि जहाँ फ़ारसी में 'ट' और 'ड' जैसी मूर्धन्य (रेट्रोफ़्लेक्स) ध्वनियों को नहीं बोला जाता वहाँ हज़ारगी में इन्हें हिंदी की तरह उच्चारित किया जाता है। हज़ारगी में 'बूट' (जूता) कहा जाता है जबकि यही शब्द फ़ारसी में 'बूत' उच्चारित होता है।

## इन्हें भी देखें
* हज़ारा लोग
* हज़ाराजात
* दरी फ़ारसी
* फ़ारसी

## संदभ


श्रेणी:अफ़ग़ानिस्तान की भाषाएँ
श्रेणी:अफ़्गानिस्तान
श्रेणी:फ़ारसी
श्रेणी:ईरानी भाषाएँ
आरती(काव्य)

**आरती (काव्य)** - सुप्रसिद्ध हिन्दी कवि पण्डित श्यामनारायण पाण्डेय की एक काव्यकृति का नाम है।

श्रेणी:काव्य
हरिकृष्ण देवसरे

** हरिकृष्‍ण देवसरे** (०३ मार्च १९४० - १४ नवम्बर २०१३) हिन्‍दी के प्रतिष्‍ठित बाल साहित्‍यकार और संपादक थे। कविता, कहानी, नाटक, आलोचना आदि विधाओं में उनकी लगभग २५० पुस्‍तकें प्रकाशित हैं। वे बच्‍चों की लोकप्रिय पत्रिका पराग के संपादक रहे हैं।हरिकृष्‍ण देवसरे (०३ मार्च १९४० - १४ नवम्बर २०१३) हिन्‍दी के प्रतिष्‍ठित बाल साहित्‍यकार और संपादक थे। कविता, कहानी, नाटक, आलोचना आदि विधाओं में उनकी लगभग २५० पुस्‍तकें प्रकाशित हैं। वे बच्‍चों की लोकप्रिय पत्रिका पराग के संपादक रहे हैं।

## जीवन परिचय
उनका जन्म मध्य प्रदेश के सतना जिले के नागौद में हुआ था।

## कृतियाँ
* डाकू का बेटा, 
* आल्‍हा-ऊदल, 
* शोहराब-रुस्‍तम, 
* महात्‍मा गांधी, 
* भगत सिंह, 
* मील के पहले पत्‍थर, 
* प्रथम दीपस्‍तंभ, 
* दूसरे ग्रहों के गुप्‍तचर, 
* मंगलग्रह में राजू, 
* उड़ती तश्‍तरियाँ, 
* आओ चंदा के देश चलें, 
* स्‍वान यात्रा, 
* लावेनी, 
* घना जंगल डॉट काम, 
* खेल बच्‍चे का, 
* आओ चंदा के देश चलें, 
* गिरना स्‍काइलैब का। 

**संपादन** : पराग, बाल साहित्य रचना और समीक्षा

## सम्मान
* बाल साहित्य भारती (उत्तर प्रदेश हिंदी संस्थान, लखनऊ), 
* आचार्य कृष्ण विनायक फड़के बाल साहित्य समीक्षा सम्मान, 
* बाल साहित्य पुरस्कार (साहित्य अकादमी द्वारा), 
* कीर्ति सम्मान, 
* वात्सल्य पुरस्कार

## सन्दर्भ

## बाहरी कड़ियाँ
*हरिकृष्ण देवसरे बालसाहित्य न्यास
***डॉ॰ हरिकृष्ण देवसरे**: बाल साहित्य के ध्रुव तारा!

श्रेणी:२०१३ में निधन
श्रेणी:हिन्दी साहित्यकार
श्रेणी:मध्य प्रदेश के लोग
श्रेणी:मध्य प्रदेश के लेखक
श्रेणी:साहित्य अकादमी द्वारा पुरस्कृत हिन्दी भाषा के साहित्यकार
ग्लेनडोवर स्ट्रीट

**ग्लेनडोवर स्ट्रीट** () वेल्स की काउंटी मॉनमाउथशायर के मॉनमाउथ नगर के केंद्र में स्थित एक ऐतिहासिक सड़क है। मध्ययुगीन शहर की दीवारों के अंदर मौजूद यह सड़क एजिंकोर्ट स्ट्रीट और सेंट जॉन स्ट्रीट के प्रतिच्छेदन से दक्षिण-पूर्व में फैली हुई है। ग्लेनडोवर स्ट्रीट पर कई सूचीबद्ध ईमारतें है जिनमें से एक मॉनमाउथ हेरिटेज ट्रेल का भी हिस्सा है। मॉनमाउथ हेरिटेज ट्रेल पर 24 स्थल हैं तथा इस उपाधि को दर्शाने के लिए इन स्थलों पे नीले रंग की पट्टिका लगीं होती हैं। स्ट्रीट को भूतकाल में ग्राइंडर स्ट्रीट या ग्राइंडरस् स्ट्रीट नामों से जाना जाता था। इसको इसका वर्मान नाम वेल्श नेता ओवेन ग्लेनडोवर के अंग्रेजीभाषी नाम से मिला था।

## इतिहास व स्थान
समाचारपत्र *द टेलीग्राफ* के 25 फ़रवरी 2006 संस्करण में ग्लेनडोवर स्ट्रीट को मॉनमाउथ में सबसे सुंदर बताया गया था विशेष रूप से इस सड़क पर स्थित "आकर्षक टाउनहाउस"। ग्लेनडोवर स्ट्रीट कई सूचीबद्ध इमारतों का घर है। स्ट्रीट मध्यकालीन शहर को घेरने वाली दीवारों के अंदर स्थित है, यह 1300 के आसपास निर्मित हुईं दीवारें मानचित्रकार जॉन स्पीड के 1610 में बनाए मानचित्र में दर्शाई जाती हैं। मध्ययुगीन और पश्च-मध्ययुगीन अवधि (उन्नीसवीं सदी के मध्य) में ग्लेनडोवर स्ट्रीट को ग्राइंडर स्ट्रीट या ग्राइंडरस् स्ट्रीट के रूप में जाना जाता था। 1804 में लेखक चार्ल्स हीथ के अनुसार मॉनमाउथ शहर पहले चार परिमित वार्डों में बटा हुआ था: वेई ब्रिज वार्ड, कासल बैली वार्ड, मोंनो स्ट्रीट वार्ड और ओवर मोंनो वार्ड। ग्लेनडोवर स्ट्रीट दो वार्डों के बीच विभाजित थी। स्ट्रीट का बायीं तरफ का हिस्सा कासल बैली वार्ड के अंदर और इसका दाहिना हिस्सा मोंनो स्ट्रीट वार्ड के अंदर था। स्ट्रीट को इसका वर्मान नाम वेल्श नेता ओवेन ग्लेनडोवर () के अंग्रेजीभाषी नाम से मिला था। ग्लेनडोवर स्ट्रीट एजिंकोर्ट स्ट्रीट और सेंट जॉन स्ट्रीट के प्रतिच्छेदन से दक्षिण-पूर्व में फैली हुई है।

## दीर्घा

File:Monmouth Buildings in Glendower Strret Nelson Rooms.jpg|द नेल्सन रूम्स
File:Monmouth Buildings in Glendower Strret St Johns.jpg|सेंट जॉनस्
File:Monmouth Police Station.jpg|मॉनमाउथ पुलिस स्टेशन
File:Monmouth police station - geograph.org.uk - 951365.jpg|मॉनमाउथ पुलिस स्टेशन
File:Monmouth RFC.jpg|ड्र्यूड हेड इन
File:23 Hyam's Mineral Works HTsmall.jpg|हेमस् मिनरल वॉटर वर्क्स
File:Glendower House, Monmouth - geograph.org.uk - 1556815.jpg|ग्लेनडोवर हाउस
File:Former Congregational Chapel in Glendower Street, Monmouth - geograph.org.uk - 1500845.jpg|ग्लेनडोवर हाउस
File:Glendower house - geograph.org.uk - 951356.jpg|ग्लेनडोवर हाउस
File:Glendower Street, Monmouth - geograph.org.uk - 1556807.jpg|ग्लेनडोवर स्ट्रीट
File:Glendower Street - geograph.org.uk - 1423373.jpg|ग्लेनडोवर स्ट्रीट
File:Archway, Henry Burton Court, Monmouth 2660997 5f51d1f5.jpg|हेनरी बर्टन कोर्ट
File:Henry Burton Court, Monmouth..jpg|हेनरी बर्टन कोर्ट
File:Glendower Street car park in Monmouth - geograph.org.uk - 1500848.jpg|ग्लेनडोवर स्ट्रीट कार पार्क


## सन्दर्भ

श्रेणी:मॉनमाउथ
श्रेणी:मॉनमाउथ की सड़कें
एश्चटोलॉजी

**मरणोत्‍तरविद्या** या **एश्चटोलॉजी** (अंग्रेजी- eschatology) ज्ञान-विज्ञान की वह शाखा है जिसके अंतर्गत निर्वाण या मृत्यु के बाद की स्थितियों के प्रश्न पर विचार किया जाता है।

## व्युत्पत्ति एवं शाखाएं
एश्चटोलॉजी शब्द यूनानी शब्दों-इश्चैटॉस (*Eschatos=Last*) एवं लोगिया (*Logia=Discourse*) से बना है, जिसका तात्पर्य है, **अन्तिम बातों, यथा-मृत्यु, न्याय एवं मृत्यु के उपरान्त की अवस्था से सम्बन्ध रखने वाला विज्ञान**। इसके दो स्वरूप हैं, जिनमें एक का सम्बन्ध है मृत्यु के उपरान्त व्यक्ति की नियति, आत्मा की अमरता, पाप एवं दण्ड तथा स्वर्ग एवं नरक के विषय की चर्चा से और दूसरे का सम्बन्ध है अखिल ब्रह्माण्ड, उसकी सृष्टि, परिणति एवं उद्धार तथा सभी वस्तुओं के परम अन्त के विषय की चर्चा से। प्राचीन ग्रन्थों में प्रथम स्वरूप पर ही अधिक बल दिया गया है, किन्तु आजकल वैज्ञानिक दृष्टिकोण रखने वाले लोग बहुधा दूसरे स्वरूप पर ही अधिक सोचते हैं।
## इतिहास
मृत्यु के उपरांत मानव की स्थिति का प्रश्न आदिकालीन भारतीयों, मिस्रियों, चाल्डियनों, यूनानियों एवं पारसियों के समक्ष एक महत्त्वपूर्ण जिज्ञासा एवं समस्या के रूप में मौजूद रहा है। प्रत्येक धर्म के सास्त्रों में इसके विषय में पृथक दृष्टिकोण मिलता है।

श्रेणी:विज्ञान
*
बैटरी का इतिहास

right|thumb|300px|काँच के लिंकित संधारित्रों की 'बैटरी' 
**[[विद्युत कोष|बैटरी]] का इतिहास** विद्युतरासायनिक सेलों के विकास का इतिहास है। बैटरियों के विकास से ही विद्युत का औद्योगिक उपयोग आरभ हुआ। उन्नीसवीं शताब्दी के अन्तिम दिनों तक बैटरियाँ ही विद्युत ऊर्जा के मुख्य स्रोत थीं क्योंकि तब तक विद्युत जनित्र का आविष्कार नहीं हुआ था।

बैटरी की प्रौद्योगिकी में लगातार विकास हुआ जिनके बिना टेलीग्राफ, टेलीफोन, पोर्टेबल कम्प्यूटर, मोबाइल फोन, विद्युत कारों आदि का विकास नहीं हो सकता था।

सन् 1749 बेंजामिन फ्रैंकलिन ने 'बैटरी' शब्द का इस्तेमाल किया था।  विद्युत-सम्बन्धी प्रयोगों के लिये वे जिन 'लिंक्ड कैपेसिटर्स' का प्रयोग करते थे, उनको उन्होने 'बैटरी' की संज्ञा दी।
बैटरी की खोज अलेक्जेंडर वोल्टा ने की थी।

## कालक्रम
* **१८००** : वोल्टा का 'पाइल' - विद्युत उत्पन्न करने का पहला व्यावहारिक उपाय था जिसे वोल्टा ने खोजा।
* **1836** : डेनियल सेल
* **1839** : ईंधन सेल
* **1839 से 1842** : बैटरियों में विविध सुधार ; द्रव के बने एलेक्ट्रोड की बैटरियाँ
* **1859** : पुनर्भरणीय बैटरी - गास्टन प्लान्ते (Gaston Plante) नामक फ्रांसीसी अन्वेषक ने पहला व्यावहारिक लेड-एसिड बैटरी विकसित किया जिसे डिस्चार्ज होने के बाद पुनः चार्ज किया जा सकता था।
* **1866** : लेक्लांची का कार्बन-जिंक सेल
* **1881** : कार्ल गैसनर (Carl Gassner) ने व्यावसायिक दृष्टि से सफल पहला शुष्क सेल विकसित किया। यह जिंक-कॉपर सेल था।
* **1899** : प्रथम निकल-कैडमियम रिचार्जेबल सेल का आविष्कार
* **1901** : एल्कली स्टोरेज बैटरी (थॉमस अल्वा एडिसन)
* **1949** : एल्कलाइन-मैंगनीज बैटरी
* **1954** : सौर सेल (Gerald Pearson, Calvin Fuller और Daryl Chapin)
* **1964** : ड्यूरासेल (Duracell) की संस्थापना

Parmaanu battery ka aviskar hanery musaley ne kiya
श्रेणी:भौतिकी का इतिहास
श्रेणी:प्रौद्योगिकी का इतिहास
जौहर (काव्य)

'जौहर' शब्द के अर्थ के लिये कृपया जौहर का अलग से पृष्ठ देखें।

----

**जौहर (काव्य)** हिन्दी के सुप्रसिद्ध कवि श्यामनारायण पाण्डेय द्वारा रचित वीर रस का चर्चित खण्डकाव्य है।

श्रेणी:हिन्दी साहित्य
नंदिता दास

**नंदिता दास** (जन्म: ७ नवम्बर १९६९) एक भारतीय फिल्म कलाकार और निर्देशक हैं। उन्होंने आजतक 10 विभिन्न् भाषाओं की तकरीबन 30 फिल्मों में काम किया है। एक फिल्म कलाकार के रूप में उन्हें फायर(1996), अर्थ(1998), बवंडर(2000), कन्नथिल मुथामित्तल(2002), अझागि और बिफोर द रेन्स(2007) में महत्वपूर्ण भूमिकाओं और शानदार अभिनय के लिए जाना जाता है। एक निर्देशक के रूप में 'फ़िराक़' उनकी पहली फिल्म हैं जिसका प्रीमियर साल 2008 में टोरंटो फिल्म फेस्टिवल में हुआ। इस फिल्म को तकरीबहन 50 फिल्म समारोहों में प्रदर्शित किया गया जिसे 20 पुस्कार हासिल हुए। उन्हें कान्स फिल्म समारोह में साल 2005 और 2013 में ज्यूरी के रूप में मनोनित किया गया। कला में उल्लेखनीय योगदान के लिए नंदिता दास को को फ्रांस सरकार की ओर से 'ऑर्ड्रे देस आर्ट्स एत देस लेटर्स' से सम्मानित किया गया है।

## जीवन परिचय
नंदिता दास का जन्म 7 नवंबर 1969 को हुआ था। उनके पिता जतीन दास एक प्रसिद्ध कलाकार और उनकी मां एक लेखिका हैं। नंदिता दास के पिता ओडिया हैं जबकि उनकी माता गुजराती हैं। उनका एक छोटा भाई भी है जो क्रियेटिव डिजाइनर हैं। हालांकि कि उनका जन्म मुंबई में हुआ लेकिन परवरिश दिल्ली में हुई,जहां सरदार पटेल विद्यालय में उनकी शुरुआती शिक्षा-दीक्षा हुई। बाद में दिल्ली के मिरांडा हाउस से उन्होंने स्नातक की डिग्री हासिल की।
### पेशेवर जीवन

## अभिनय
नंदिता ने जन नाट्य मंच से अपने अभिनय करियर की शुरुआत की। उन्होंने आजतक 10 विभिन्न् भाषाओं की तकरीबन 30 फिल्मों में काम किया है। नंदिता ने मृणाल सेन, अदूर गोपालकृष्णन, श्याम बेनेगल, दीपा मेहता और मणिरत्नम की फिल्मों में काम किया है।

## निर्देशन
साल 2008 में नंदिता ने बतौर निर्देशक अपनी पहली फिल्म 'फिराक' का निर्माण पूर्ण किया। इस फिल्म का कहानी साल 2002 में हुए गुजरात दंगो की विभिन्न घटनाओं पर आधारित है। इस फिल्म में नवाज़ुद्दीन सिद्दीकी, रघुवीर यादव, नसीरुद्दीन शाह, परेश रावल, दीप्ति नवल, संजय सूरी और टिस्का चोपड़ा ने काम किया। नंदिता ने 2018 में मंटो फिल्म निर्देशित की।

## व्यक्तिगत जीवन
2002 में, दास ने सौम्या सेन से शादी की इस जोड़े ने लीपफ्रॉग की शुरुआत की, जो एक मीडिया संगठन है जो सामाजिक रूप से जागरूक विज्ञापन फिल्में बनाने के लिए तैयार है। इस जोड़े का 2007 में तलाक हो गया।

कुछ महीनों तक मुंबई के उद्योगपति सुबोध मस्करा के साथ डेटिंग करने के बाद, उन्होंने 2 जनवरी 2010 को उनसे शादी कर ली और मुंबई चली गईं। 

नंदिता दास नास्तिक हैं . उनका दावा है कि उनका कोई धार्मिक जुड़ाव नहीं है - "अगर मैं किसी चीज़ के साथ जुड़ती तो वह शायद बौद्ध धर्म होता ," उन्होंने कहा।

## पुरस्कार
कला में उल्लेखनीय योगदान के लिए नंदिता दास को को फ्रांस सरकार की ओर से 'ऑर्ड्रे देस आर्ट्स एत देस लेटर्स' से सम्मानित किया गया है।[1]

## सन्दर्भ

श्रेणी:1969 में जन्मे लोग
श्रेणी:भारतीय अभिनेत्री
श्रेणी:हिन्दी अभिनेत्री
मानव - निर्मित आपदा

** मानव निर्मित आपदा ** वे आपदाएं हैं जिनका कारण मानवीय गतिविधियाँ होती हैं। भारत में हुई सबसे बड़ी औद्योगिक दुर्घटना भोपाल गैस त्रासदी मानव पूर्ति के लिए प्रकृति पर निर्भर रहता है। कुछ आपदा तो मानव मतभेद के कारण होती हैं जैसी आंतकवादी हमला तथा कुछ आपदा मानव लापरवाही के कारण होती हैं  
श्रेणी:पर्यावरण
श्रेणी:दुर्घटनाएँ
विभिन्न आकार की बैटरियाँ

thumb|800px|4.5-वोल्ट, D, C, AA, AAA, AAAA, A23, 9-वोल्ट, CR2032 and LR44 बैटरियाँ|left

इस लेख में घरों और छोटे उद्योगों में प्रायः उपयोग में आने वालीं कुछ प्रमुख बैटरियों के आकार एवं स्वरूप (shape) के बारे में जानकारी दी गयी है। 

शुष्क सेल का इतिहास बहुत पुराना है। इसी कारण इनके आकार आदि से सम्बन्धित अन्तरराष्ट्रीय मानक आने के पूर्व ही निर्माता और देश के अनुसार अनेकों प्रकार के मानक चल पड़े थे। 

## सामान्य उपभोक्ता द्वारा उपयोग की जाने वाली बैटरियाँ

### बेलनाकार बैटरियाँ

### गैर-बेलनाकार बैटरियाँ

## सन्दर्भ


## बाहरी कड़ियाँ
* A growing list of battery equivalents and details. Courtesy of the Highfields Amateur Radio Club (Cardiff, UK).
* Maxell Micro Battery Cross Reference
* Duracell Technical OEM Data Sheets
* Energizer/Eveready Data Sheets
* Energizer/Eveready European Data Sheets
* Panasonic lithium Coin cells Specifications
* Panasonic Lithium-ion cells Specifications
* Brand Neutral Drawings Of Common Batteries Based On ANSI C18-2007
* EU Report on battery labelling

श्रेणी:बैटरी
रूढ़िवाद

**रूढ़िवाद** सामाजिक विज्ञान के अंतर्गत व्यवहृत एक ऐसी विचारधारा है जो पारंपरिक मान्यताओं का अनुकरण तार्किकता या वैज्ञानिकता के स्थान पर केवल आस्था तथा प्रागनुभवों के आधार पर करती है। यह सामाजिक, राजनीतिक और नैतिक मान्यताओं का समुच्चय है जो चिरकाल से प्रचलित मान्यताओं और व्यवस्था के प्रति सम्मान को बढ़ावा देती है। यह विचारधारा नए और बिना आज़माए हुए विचारों और संस्थाओं को अपनाने के बजाय पुराने और आज़माए हुए विचारों और संस्थाओं को क़ायम रखने का समर्थन करती है। डेविड ह्यूम और एडमंड बर्क रूढ़िवाद के प्रमुख उन्नायक माने जाते हैं। समकालीन विचारकों में माइकेल ओकशॉट को रूढ़िवाद का प्रमुख सिद्धांतकार माना जाता है।

## सन्दर्भ

## बाहरी कड़ियाँ
* रूढ़िवाद का पलटवार -सत्येंद्र रंजन

श्रेणी:विचारधाराएँ
श्रेणी:राजनीति विज्ञान
सत्तावाद

**सत्तावाद** वह दृष्टिकोण है जिसमें सत्तारूढ़ दल या विचारधारा को आप्त मानकर आस्थापूर्वक उसके निर्देशों का पालन किया जाता है, उन पर कोई प्रश्नचिह्न नहीं लगाया जाता।

## इन्हें भी देखें
*सर्वसत्तावाद
*प्रजातंत्र
*इंटरनेट अभिवेचन

## सन्दर्भ

श्रेणी:विचारधाराएँ
श्रेणी:राजनीति विज्ञान
*
श्रेणी:सरकार के रूप
श्रेणी:अल्पतंत्र
श्रेणी:राजनैतिक संस्कृति
श्रेणी:राजनीतिक सिद्धान्त
श्रेणी:सामाजिक सिद्धांत
श्रेणी:समाजशास्त्रीय पारिभाषिकी
श्रेणी:प्राधिकार
बायकोनूर

thumb|240px|बायकोनूर का दृश्य
**बायकोनूर**(कज़ाख़: Байқоңыр, अंग्रेज़ी: Baikonur) मध्य एशिया के कज़ाख़स्तान देश के किज़िलओरदा प्रांत में सिर दरिया के किनारे स्थित एक शहर है। रूस और कज़ाख़स्तान में एक आपसी समझौते के अंतर्गत यह शहर सन् २०५० तक रूस को किराए पर दिया गया है और इसका प्रशासन रूस करता है। यह शहर सोवियत संघ के ज़माने में उस देश के अंतरिक्ष-सम्बन्धी कार्यक्रम के लिए रॉकेट उड़ान केंद्र के रूप में विकसित किया गया था। अब वह केंद्र इस शहर के बीच स्थित है और शहर उसके इर्द-गिर्द ५७ वर्ग किमी के इलाक़े पर विस्तृत है।

## नाम की उत्पत्ति
जहाँ आधुनिक बायकोनूर है वहाँ वास्तव में एक 'त्योरेतम' (Төретам, Tyuratam) नाम का छोटा सा क़स्बा हुआ करता था, जिसका कज़ाख़ भाषा में मतलब 'त्योरे की क़ब्र' है। यहाँ त्योरे बाबा (Töre Baba) नामक चंगेज़ ख़ान का एक वंशज दफ़न था। जब १९५० के दशक में सोवियत संघ ने यहाँ रॉकेट उड़ान केंद्र बनाने की ठानी तो इस बात को गुप्त रखने का फ़ैसला किया गया। १९६१ से सोवियत सरकार ने अपने दस्तावेज़ों में यहाँ से कई सौ मील पूर्वोत्तर में काराग़ान्दी प्रांत में स्थित बायकोनूर शहर का नाम इस स्थान के लिए प्रयोग करना शुरू कर दिया। वह शहर एक खनिज उत्पादन केंद्र था और 'बायकोनूर' का मतलब कज़ाख़ भाषा में 'समृद्ध ख़ाकी' होता है, यानि 'कई वनस्पतियों वाली उपजाऊ धरती'। शुरू-शुरू में इस बात को लेकर सोवियत सरकार के विभिन्न विभागों में स्वयं असमंजस पैदा हुआ करता था। जब एक मंत्रालय रॉकेट केंद्र के सामग्री भेजा करता था तो अक्सर वह ग़लती से वह पुराने बायकोनूर शहर पहुँचा दी जाती थी। कुछ अरसे तक पुराने बायकोनूर के निवासी चुप-चाप इस सामग्री को लेकर अपने फ़ायदे के लिए स्वयं इस्तेमाल करते गए। बाद में सरकार को ज्ञात हुआ कि ऐसा चल रहा है तो इसपर रोक लगाई गई।

## रॉकेट केंद्र की शुरुआत
बायकोनूर रॉकेट केंद्र का सबसे पहला उड़ान क्षेत्र १२ फ़रवरी १९५५ को जारी किये गए सरकारी आदेश के तहत 'नाउच्नो-इस्लेदोवातेल्स्की इस्प्य्तातेलन्यी पोलिगोन नम्बर ५' (Научно-исследовательского испытательного полигона № 5, Nauchno-Issledovatel'skii Ispytatel'nyi Poligon N.5) के नाम से खोला गया था। १२ अप्रैल १९६१ को वोस्तोक-१ अंतरिक्ष यान यहीं से छोड़ा गया जिसमें यूरी गगारिन अंतरिक्ष में जाने वाला सर्वप्रथम मानव बना।

## बायकोनूर के नज़ारे

File:Baikonur from top 2002.jpg|अंतरिक्ष से बायकोनूर शहर और सिर दरिया (नदी)
File:Kazakh boy with a small camel. Baikonur-city, march 2007.JPG|बायकोनूर में अपने ऊँट के साथ एक कज़ाख़ लड़का
File:Baikonur CIA U-2.gif|अमेरिकी यू-२ ख़ुफ़िया हवाई जहाज़ द्वारा १९५७ में ली गई बायकोनूर के एक रॉकेट उड़ान क्षेत्र की तस्वीर
File:Baykonur sity Gagarin prospect Leninsk stella 2005.jpg|बायकोनूर शहर में गगारिन प्रोसपेक्त (सड़क)
File:Progress M-13M rocket launches from Gagarin's Start.jpg|बायकोनूर के उड़ान केंद्र से सन् २०११ में उड़ान भरता एक रॉकेट


## इन्हें भी देखें
* कज़ाख़स्तान
* किज़िलओरदा प्रांत

## सन्दर्भ


श्रेणी:किज़िलओरदा प्रांत
श्रेणी:मध्य एशिया के शहर
श्रेणी:क़ाज़ाक़्स्तान
श्रेणी:क़ाज़ाक़्स्तान के शहर
रुचा हसब्निस

**रुचा हसब्निस** (जन्म 8 फ़रवरी 1988) एक भारतीय फ़िल्म अभिनेत्री हैं। रुचा धारावाहिक "साथ निभाना साथिया" की राशि नामक मुख्य भूमिका निभां रहीं थी। 
__TOC__
## प्रारंभिक जीवन एवं कैरियर
मुंबई से वाणिज्य स्नातक होने के बाद, रुचा को अभिनय का असाइनमेंट मराठी धारावाहिक "चार चौघी" से से मिला। वर्तमान में रुचा "राशि" नामक मुख्या किरदार निभा रहीं थी, इस किरदार के लिए उन्हें 2011 में स्टार प्लस की तरफ से सर्वश्रेष्ठ अभिनेत्री के पुरस्कार से नवाज़ा गया है।

## व्यक्तिगत जीवन
हसबनीस का जन्म 8 फरवरी 1988 को मुंबई, महाराष्ट्र, भारत में हुआ था। 26 जनवरी 2015 को, उन्होंने राहुल जगदाले से शादी की और बाद में अभिनय से ब्रेक ले लिया। 10 दिसंबर 2019 को उन्होंने एक बेटी को जन्म दिया। 7 नवंबर 2022 को उन्होंने एक बेटे को जन्म दिया।

2020 में वह छोटे पर्दे की शूटिंग के साथ वापसी कर रही हैं।

## इन्हें भी देखें
* ख्याति मंगला
* परिधि शर्मा
* देवोलीना भट्टाचार्य
* सुरभि ज्योति
* सुकृति कांडपाल

## सन्दर्भ

## बाहरी कड़ियाँ

* 

श्रेणी:भारतीय टेलीविज़न अभिनेत्री
श्रेणी:1988 में जन्मे लोग
श्रेणी:जीवित लोग
श्रेणी:भारतीय अभिनेत्री
श्रेणी:हिन्दी अभिनेत्री
श्रेणी:मुंबई के लोग
चीन का अंतरिक्ष कार्यक्रम

300px|right|thumb|चीन के सिचांग (Xichang) उपग्रह केन्द्र से तिआनलिअन एक-०१ का प्रक्षेपण
चीन का अंतरिक्ष कार्यक्रम 'चीनी राष्ट्रीय अंतरिक्ष प्रशासन' (China National Space Administration (CNSA)) द्वारा निर्देशित है। इसकी प्रौद्योगिकीय शुरूआत १९५० के दशक में हुई जब चीन ने बैलिस्टिक मिसाइल कार्यक्रम आरम्भ किया। 

## बाहरी कड़ियाँ
* China National Space Administration
* Center for Space Science and Applied Research — Chinese Academy of Sciences (CAS)
* 《宇航学报》 的免费电子版 — Journal of Astronautics published by the Chinese Society of Astronautics
* Go Taikonauts! - An Unofficial Chinese Space Website
* Mark Wade 's Encyclopedia Astronautica
* CNN.com timeline of China space program
* China's Space Ambitions, analysis by Joan Johnson-Freese, IFRI Proliferation Papers n° 18, 2007
* US Senate testimony on Chinese space program , given by James Oberg.
* Excerpts from Senate Q&A period on Chinese space program
* Dragon Space - China's civilian, military and crewed space programs
* Chinese Threat to American Leadership in Space - Analysis by Gabriele Garibaldi
* Chinese Astronaut Biographies
* Scientific American Magazine (October 2003 Issue) China's Great Leap Upward
* White paper on china space activities the coming 5 years (released 2006)
* Video of China's first spacewalk

श्रेणी:अंतरिक्ष कार्यक्रम देशानुसार
श्रेणी:चीन
श्रेणी:चीन का अंतरिक्ष कार्यक्रम
अतितप्त भाप

जल के क्वथनांक से अधिक तापमान वाली भाप **अतितप्त भाप** (Superheated steam) कहलाती है।

## संतृप्त भाप
संतृप्त भाप वह भाप है जो गरम जल के साथ, उसके ही दाब पर, साम्यावस्था में है। अर्थात् संतृप्त भाप का ताप, उस दाब के संगत जल के क्वथनांक से अधिक नहीं होता।

## उपयोग
* भाप के इंजन में 
* कीट नियंत्रण
* प्रसंस्करण : सुखाने, धोने, अभिक्रिया इंजीनियरी, इपॉक्सी को सुखाने आदि में

## इन्हें भी देखें
* अतितप्त जल

## सन्दर्भ

श्रेणी:जल
श्रेणी:भाप की शक्ति
अतितप्त जल

right|thumb|300px|प्रेशर कुकर अतितप्त जल बनाता है। यही अतितप्त जल भोजन को जल्दी पकाने के लिये जिम्मेदार है।
सामान्य अवस्था में पानी का क्वथनांक 100&nbsp;°C है। यदि जल का दाब एक वायुमण्डल से बढ़ाकर उसे गरम किया जाय तो यह १०० डिग्री से से अधिक ताप पर भी द्रव बना रह सकता है। १०० डिग्री से अधिक ताप वाले इसी जल को **अतितप्त जल** (Superheated water) कहते हैं। इसे 'दाबित गर्म जल' या 'सबक्रिटिकल जल' भी कहते हैं। अतितप्त जल का ताप १०० डिग्री सेल्सियस से लेकर जल के क्रांतिक बिन्दु (374&nbsp;°C) के बीच कुछ भी सम्भव है।

अतितप्त जल के बहुत से रासायनिक गुण सामान्य जल से भिन्न होते हैं। 

## इन्हें भी देखें
* अतितप्त भाप
* अतितापन

## बाहरी कड़ियाँ
* The International Association for the Properties of Water and Steam
* Calculator for vapour pressure and enthalpy of superheated water.

श्रेणी:जल
अध्यात्मवाद

**अध्यात्मवाद** आत्मा को जगत का मूल मानने वाला एक प्रत्ययवादी विचार है। अध्यात्मवाद के एक मत के अनुसार भौतिक जगत परमात्मा तथा उसके गुणों की अभिव्यक्ति का माध्यम है। जबकि अन्य अध्यात्मवादियों के लिए वह मानव चेतना का मायाजाल है। अध्यात्मवाद के प्रतिपादक यह मानते हैं कि आत्मा का शरीर से स्वतंत्र अस्तित्व होता है। सुसंगत अध्यात्मवादी आधुनिक विज्ञान की उपलब्धियों का मिथ्याकरण करते हैं और विज्ञान के स्थान पर प्रेतात्माओं तथा दैवी विधान में अंधविश्वास की प्रतिष्ठापना करने का प्रयास करते हैं। अध्यात्म  वह हकीकत है जो चर्मदृष्टि से दिखाई नहीं देती ,इसे समझने के लिये आत्मज्ञान की आवश्यकता होती है।
बूर्जुआ दर्शन में अध्यात्मवाद का अर्थ बहुधा प्रत्ययवाद होता है।

## सन्दर्भ

श्रेणी:दर्शन
श्रेणी:धर्मदर्शन
सर्वाधिकारवाद

**सर्वाधिकारवाद** वह राजनीतिक सिद्धांत है जो राज्य की शक्ति को एक ही जगह केंद्रित करने में विश्वास करता है। यह विचारधारा जनता के दैनिक जीवन के समस्त पक्षों पर पूर्ण या लगभग पूर्ण नियंत्रण स्थापित करने का समर्थन करता है।

फ़्रेम|sae
## सन्दर्भ

## बाहरी कड़ियाँ
* एशिया में पुलिसिया यातना के अंत के लिए कुछ बुनियादी तर्क

श्रेणी:विचारधाराएँ
श्रेणी:राजनीति विज्ञान
रति पांडे

**रति पांडे** (जन्म 14 सितंबर 1982) एक भारतीय टेलिविजन अभिनेत्री हैं। उन्हें कॉलेज रोमांस पर आधारित धारावाहिक "मिले जब हम तुम" में नुपुर भूषण की भूमिका निभाने के लिए जाना जाता है। 

## प्रारंभिक जीवन और पृष्ठभूमि
रति पांडे का जन्म 11 सितंबर 1982 को भारत के असम में एक हिंदू ब्राह्मण परिवार में हुआ था। वह वहाँ सात साल तक रही और फिर उनका परिवार पटना, बिहार चला गया जहाँ उन्होंने सेंट करेन हाई स्कूल, पटना में अध्ययन किया। सुशांत सिंह राजपूत की बड़ी बहन उनकी क्लासमेट हुआ करती थीं। उन्होंने केंद्रीय विद्यालय स्कूल, सादिक नगर, नई दिल्ली से स्कूली शिक्षा पूरी की। रति ने दिल्ली विश्वविद्यालय के मिरांडा हाउस कॉलेज से अर्थशास्त्र में विशेषज्ञता के साथ स्नातक किया है।

## इन्हें भी देखें
* ऐश्वर्या सखुजा
* रागिनी खन्ना

## सन्दर्भ

## बाहरी कड़ियाँ
* 

श्रेणी:1982 में जन्मे लोग
श्रेणी:जीवित लोग
श्रेणी:भारतीय टेलीविज़न अभिनेत्री
श्रेणी:असम के लोग
श्रेणी:भारतीय अभिनेत्री
श्रेणी:हिन्दी अभिनेत्री
ओरैकल प्रमाणन कार्यक्रम

**ओरैकल प्रमाण प्रोग्राम** (Oracle Certification Program) ओरैकल कारपोरेशन द्वारा प्र्स्तुत एक व्यावसायिक प्रमाणन कार्यक्रम है।

ओरैकल प्रमाणन के तीन स्तर हैं-
* (१) Oracle Certified Associate (OCA), 
* (२) Oracle Certified Professional (OCP), and 
* (३) Oracle Certified Master (OCM).

## बाहरी कड़ियाँ
* Oracle Certification Program official website
* List of Oracle Certified Masters
* List of Java Certifications

श्रेणी:ओरैकल कारपोरेशन
श्रेणी:सूचना प्रौद्योगिकी की अहर्ताएँ
ज़मीनी पुल

[thumb|220px|बेरिंग ज़मीनी पुल [साइबेरिया और अलास्का को जोड़ता था और उसपर चलकर मानव एशिया से उत्तर अमेरिका पहुँच गए - हिमयुग की समाप्ति पर यह क्षेत्र समुद्र के नीचे डूब गया]]
**ज़मीनी पुल** (अंग्रेज़ी: land bridge, लैंड ब्रिज) ऐसे भूडमरू (इस्थमस) या उस से चौड़े धरती के अंश को कहते हैं जिसके ज़रिये समुद्र द्वारा अलग किये हुए धरती के दो बड़े क्षेत्रों के बीच में जानवर आ-जा सकें और वृक्ष-पौधे फैल सकें। हिमयुगों (आइस एज) के दौरान ऐसे ज़मीनी पुल अक्सर उभर आते हैं क्योंकि तब समुद्र के पानी का कुछ अंश बर्फ़ में जमा हुआ होने से समुद्र-तल थोड़ा नीचे होता है। इसका एक बड़ा उदाहरण भारत को श्रीलंका से जोड़ने वाला रामसेतु है। यह हिमयुगों में पूरी तरह समुद्र-तल के ऊपर उभरी हुई ज़मीन की एक पट्टी होती थी जिसपर इतिहास में जानवर चलकर भारत से श्रीलंका पहुँचे थे और भारत से बहुत से पेड़-पौधे भी श्रीलंका में विस्तृत हुए थे। माना जाता है कि आज से लगभग २०,००० साल पहले श्रीलंका के वैदा आदिवासियों के पूर्वज भी इसी ज़मीनी पुल पर चलकर भारत से श्रीलंका पैदल पहुँचे। आधुनिक युग में भारत और श्रीलंका के बीच ४० मील का खुला समुद्र है

हिमयुगों के अलावा ज़मीनी पुल बनाने के और भी कारण हो सकते हैं। कभी-कभी प्लेट विवर्तनिकी (टेकटॉनिक्स​) में भौगोलिक तख़्तों के हिलने से समुद्र के नीचे का फर्श ऊपर उठकर सतह से ऊपर आ जाता है और दो क्षेत्रों को एक पुल बनाकर जोड़ देता है। कुछ इलाक़ों में हिमयुगों के दौरान चलने वाली हिमानियाँ इतनी भारी होती हैं कि उनके नीचे की ज़मीन दब जाती है और हिमयुग की समाप्ति पर बर्फ़ पिघलने के बाद वापस उठ जाती है। कभी-कभी यही हिमयुग-उपरान्त उठी हुई धरती दो क्षेत्रों में पुल बना देती है।

## कुछ प्रसिद्ध ज़मीनी पुल
* बेरिंग ज़मीनी पुल (Bering land bridge) - यह एशिया के सुदूर पूर्वोत्तर के साइबेरिया क्षेत्र को उत्तर अमेरिका के सुदूर पश्चिमोत्तर अलास्का क्षेत्र से जोड़ता था। मनुष्य पिछले हिमयुग में इसी पर चलकर उत्तर अमेरिका पहुँचे थे और सभी मूल अमेरिकी आदिवासियों और इनुइतों उन्ही के वंशज हैं। हिमयुग के ख़त्म होने पर समुद्र उठा और यह ज़मीनी पुल डूब गया। अब साइबेरिया के पूर्वतम छोर और अलास्का के पश्चिमतम छोर के बीच ९० किमी समुद्र है।
* पनामा भूडमरू (Panama isthmus) - यह उत्तर अमेरिकी महाद्वीप को दक्षिण अमेरिकी महाद्वीप से जोड़ता है। इन दोनों महाद्वीपों के बीच समुद्र हुआ करता था लेकिन लगभग ३० लाख साल पहले पनामा का ज़मीनी पुल ऊपर उभर आया। इस से जानवरों और पौधों की कई जातियाँ एक महाद्वीप से दूसरे महाद्वीप में फैल गई। इस घटना को जीवविज्ञान में 'महान अमेरिकी अदला-बदली' (Great American Interchange) कहते हैं।
* सीनाई प्रायद्वीप (Sinai peninsula) - यह उत्तर अफ़्रीका को एशिया से जोड़ता है। माना जाता है कि मानव जाति अफ़्रीका में उत्पन्न हुई थी और इस ज़मीनी पुल के द्वारा बाक़ी विश्व में फैली।

## इन्हें भी देखें
* हिमयुग
* भूडमरू
* वैदा लोग

## सन्दर्भ


श्रेणी:ऐतिहासिक भूविज्ञान

श्रेणी:जीव विज्ञान
ऐन्द्र व्याकरण

**ऐंद्र व्याकरण** (ऐन्द्र = इन्द्र का) को कुछ लोग पाणिनि के पूर्व का मानते हैं। किंतु यह मत असंदिग्ध नहीं है। बर्नल के अनुसार ऐंद्र व्याकरण का संबंध कातंत्र से और तमिल के प्राचीनतम व्याकरण तोल्काप्पियम से है। ऐंद्र व्याकरण के आधार पर सातवाहन युग में शर्व वर्मा ने कातंत्र व्याकरण की रचना की। इसके दूसरे नाम कालापक और कौमार भी हैं। इसपर दुर्गसिंह की टीका प्रसिद्ध है।
बोपदेव के अनुसार व्याकरण के आठ
सम्प्रदाय हैः---
"इन्द्रश्चन्द्रः काशकृत्स्नापिशली शाकटायनः।
पाणिन्यमर जैनेन्द्राः जयन्त्यष्टादिशा
ब्दिकाः।।"

1. इन्द्रः--ऐन्द्र-व्याकरण,
2. चन्द्रः--चान्द्र-व्याकरण,
3. काश्कृत्स्न-व्याकरण,
4. आपिशली-व्याकरण,
5. शाकटायन-व्याकरण,
6. पाणिनीय-व्याकरण,
7. जैनेन्द्र-व्याकरण,
8. जयन्ति-व्याकरण।

"ऋक्तन्त्र" के कर्त्ता शाकटायन के अनुसार सर्वप्रथम ब्रह्मा ने बृहस्पति को व्याकरण का उपदेश दिया। बृहस्पति ने इन्द्र को, इन्द्र ने भरद्वाज को , भरद्वाज ने ऋषियों को और ऋषियों ने ब्राह्मणों को व्याकरण का उपदेश दिया।
इस प्रकार उपरिलिखित व्याकरणों में "ऐन्द्र-व्याकरण" प्राचीनतम माना जाता है।

## इन्हें भी देखें
* व्याकरण (वेदांग)

## सन्दर्भ
* Trautmann, Thomas R. 2006. Languages and nations: the Dravidian proof in colonial Madras. Berkeley: University of California Press, pp.&nbsp;52–54.
* Burnell, Arthur Coke. 1875. On the Aindra school of Sanscrit Grammarians: their place in the Sanscrit and subordinate literatures.

श्रेणी:व्याकरण
श्रेणी:संस्कृत